[{"text_idx": "#000006", "text": "Gwasanaeth Aelodau Artiffisial a Chyfarpar (ALAS)"}, {"text_idx": "#000008", "text": "Fy Adferiad Corfforol o Covid -19"}, {"text_idx": "#000009", "text": "Gellir cyfeirio at ddiabetes fel clefyd cronig sydd wedi\u2019i nodweddu gan lefelau uchel o siwgr (glwcos) yn y gwaed. Mae nifer o wahanol fathau o ddiabetes \u2013 diabetes Math 1 a Math 2 gan amlaf \u2013 a nifer o wahanol resymau pam y gall rhywun gael diabetes. Does dim ots pa fath sydd gennych o ran clefyd traed diabetig. Os yw glwcos y gwaed (siwgr) yn uchel, mae\u2019r effeithiau ar y traed yr un fath."}, {"text_idx": "#000010", "text": "Rheoli Glwcos y Gwaed yn Dda"}, {"text_idx": "#000011", "text": "O ran clefyd traed diabetig, nid oes ots pa fath o ddiabetes sydd gennych. Os yw\u2019r glwcos (siwgr) yn eich gwaed yn uchel, mae\u2019r effeithiau ar eich traed yr un fath."}, {"text_idx": "#000012", "text": "Bydd y ti\u0302m Diabetes yn mesur faint o glwcos sydd yn eich gwaed yn rheolaidd gan ddefnyddio prawf o\u2019r enw HbA1c. Bydd hyn yn rhoi syniad i chi o beth yw lefel gyfartalog y glwcos yn eich gwaed dros gyfnod o 3 mis. HbA1c arferol yw 48mmol/mol (6.5%)."}, {"text_idx": "#000013", "text": "Mae canlyniadau eich HbA1c yn caniata\u0301u i\u2019r ti\u0302m Diabetes drafod newidiadau i\u2019ch gofal a\u2019ch meddyginiaeth."}, {"text_idx": "#000014", "text": "Gall eich meddyg teulu, fferyllydd neu nyrs practis eich cynorthwyo i wneud newidiadau i wella\u2019r lefelau glwcos yn eich gwaed. Efallai y cewch eich atgyfeirio i feddyg sy\u2019n arbenigo mewn diabetes, dietegydd ar gyfer cyngor ar eich diet neu i ddosbarthiadau ymarfer corff hefyd."}, {"text_idx": "#000016", "text": "Mae rheolaeth glwcos gwaed gwael yn gallu niweidio\u2019r pibellau gwaed, y cylchrediad a\u2019r nerfau yn eich traed a\u2019ch coesau.Mae\u2019r difrod hwn yn gallu arwain at wlserau neu glwyfau traed a all heintio, arhosiad yn yr ysbyty neu\u2019r posibiliad o orfod torri aelod i ffwrdd.Mae lefelau glwcos gwaed uchel (HbAlc) yn gallu cynyddu\u2019r risg o haint sy\u2019n arafu gwellhad clwyfau hefyd."}, {"text_idx": "#000018", "text": "CHI yw\u2019r person gorau i archwilio eich traed bob dydd, gan edrych am unrhyw newidiadau yn y croen, toriadau neu grafiadau. Os na allwch chi gyrraedd neu weld eich traed, gofynnwch i rywun o\u2019r teulu neu eich gofalwyr am gymorth."}, {"text_idx": "#000019", "text": "Rhowch eich traed mewn powlennaid o ddw\u0302r. Chwiliwch a oes newid lliw, toriadau croen, cyrn neu galedion ar eich traed bob dydd.\nGolchwch eich traed bob dydd a gwneud yn siw\u0302r eich bod yn sychu rhwng y bysedd yn drylwyr.\nDefnyddiwch eli traed bob dydd. Peidiwch a\u0302 rhoi eli rhwng y bysedd traed. Gallwch brynu eli traed yn eich fferyllfa neu archfarchnad leol \u2013 yn ddelfrydol dylai gynnwys UREA.\nYn hytrach na thorri eich ewinedd, ffeiliwch nhw bob wythnos. Mae ffeilio yn ffordd wych o reoli eich ewinedd heb boeni am wneud niwed i\u2019r croen o amgylch yr ewinedd. Defnyddiwch fwrdd emeri neu ffeil fetel sydd ar gael mewn fferyllfeydd.\nGwisgwch esgidiau sy\u2019n ffitio\u2019n dda, gyda ffitiad llydan a lle dwfn a chrwn i\u2019r bysedd traed, a lasys, felcro neu strap i\u2019w cau."}, {"text_idx": "#000020", "text": "Peidiwch a\u0302 gwlychu\u2019ch traed oherwydd mae\u2019n gallu achosi i\u2019r croen fynd yn soeglyd, brau ac yn fwy agored i niwed.Peidiwch a\u0302 defnyddio rasel na phlastrau cyrn sy\u2019n gallu achosi difrod i\u2019r croen ac arwain at haint.Peidiwch a\u0302 defnyddio ymyl miniog siswrn i lanhau ochrau\u2019r ewinedd. Mae rhai pobl yn hoffi defnyddio brwsh ewinedd neu hen frwsh dannedd i wneud hyn.Peidiwch a\u0302 cherdded yn droednoeth. Diogelwch eich traed rhag unrhyw wrthrychau miniog drwy wisgo sliperi neu esgidiau.Peidiwch a\u0302 rhoi eich troed ar reiddiadur poeth na photel ddw\u0302r poeth."}, {"text_idx": "#000021", "text": "Dylai pob claf sy\u2019n byw gyda diabetes gael archwiliad traed blynyddol."}, {"text_idx": "#000022", "text": "Fel arfer, mae hyn yn cael ei wneud gan eich nyrs practis neu bodiatregydd. Bydd yr archwiliad blynyddol yn cynnwys:"}, {"text_idx": "#000023", "text": "Gwirio sia\u0302p eich troed Gwirio cyflwr y croen a\u2019r ewinedd Gwirio\u2019r cylchrediad a\u2019r teimlad"}, {"text_idx": "#000024", "text": "Ar o\u0302l yr archwiliad traed diabetes blynyddol, byddwch yn cael dosbarthiad risg. Dyma eich lefel risg o broblemau a allai ddigwydd. Os oes gennych ddosbarthiad risg \u2018gweithredol\u2019, mae\u2019n golygu bod gennych wlser ar eich troed a byddwch yn cael eich cyfeirio ar frys at yr adran bodiatreg."}, {"text_idx": "#000026", "text": "PWYSIG \u2013 Os oes gennych doriad yn y croen neu redlif (yn diferu) ar eich sanau, neu os yw eich troed yn goch, yn boeth neu\u2019n chwyddedig, cysylltwch a\u0302\u2019r adran bodiatreg i gael atgyfeiriad BRYS a/neu apwyntiad, neu eich meddyg teulu, nyrs practis, fferyllydd neu bodiatregydd preifat (cofrestredig HCPC)."}, {"text_idx": "#000027", "text": "Gweithredwch nawr os byddwch yn profi unrhyw un o\u2019r canlynol:"}, {"text_idx": "#000028", "text": "Dyma nifer o fideos am fyw gyda diabetes, gan gynnwys sut i ofalu am eich traed. \u200b \u200b"}, {"text_idx": "#000029", "text": "Cliciwch yma i weld fideos am Ddiabetes Math 1Cliciwch yma i weld fideos am Ddiabetes Math 2"}, {"text_idx": "#000031", "text": "Click here to access the free STANCE pack."}, {"text_idx": "#000032", "text": "Cliciwch yma i gofrestru gyda MyDESMOND, ap hunanreoli ar gyfer pobl sy\u2019n byw gyda diabetes."}, {"text_idx": "#000033", "text": "Cliciwch yma i ddod i wybod am ragor o gefnogaeth yng Nghaerdydd a\u2019r Fro sy\u2019n cael eu darparu gan ddeietegwyr i\u2019ch helpu i gymryd mwy o ran yn y gwaith o reoli\u2019ch diabetes."}, {"text_idx": "#000034", "text": "Hefyd yn yr adran hon"}, {"text_idx": "#000040", "text": "Ar gyfer pob ymholiad, ffoniwch 02920 335135 neu anfonwch neges e-bost at Podcav@wales.nhs.uk"}, {"text_idx": "#000041", "text": "Help us improve Keeping Me Well!"}, {"text_idx": "#000042", "text": "We\u2019re currently working to improve the Keeping Me Well website. If you\u2019d like to help us make this site a better, more helpful experience for you, please take a few minutes to let us know what improvements you\u2019d like to see."}]